Mighty Morphin Power Rangers (3. tuotantokausi)
Jaksot

Luettelo Mighty Morphin Power Rangersin kolmannen tuotantokauden jaksoista.
| No>  | # | Nimi | Käsikirjoittaja(t) | Ohjaaja | Ensiesitys Yhdysvalloissa |
| --- | --- | --- | --- | --- | --- |
| 113 | 1 | "A Friend in Need: Part 1" | Shuki Levy & Shell Danielson | Worth Keeter | 2. syyskuuta 1995 |
Alphan synnyinplaneetta Edenoi on joutunut pahan Count Dregonin hyökkäyksen kohteeksi. Rangerit (paitsi flunssainen Kimberly) päättävät lähteä Edenoille selvittämään planeetan tapahtumia. Samalla Zedd ja Rita valmistelevat hyökkäystä Maahan.
| 114 | 2 | "A Friend in Need: Part 2" | Shuki Levy & Shell Danielson | Worth Keeter | 9. syyskuuta 1995 |
Rangerit tutustuvat Edenoi-planeetan asukkaisiin ja heidän prinssiinsä Dexiin, joka tunnetaan myös nimellä Masked Rider. Dex kertoo Power Rangereille planeettansa historiasta ja kristalleista, jotka antavat planeetan asukkaille erityisiä voimia. Samalla Kimberly, joka on yhä sairaana, joutuu taistelemaan yksin Maassa Finsterin luomaa Repellator nimistä hirviötä vastaan.
| 115 | 3 | "A Friend in Need: Part 3" | Shuki Levy & Shell Danielson | Worth Keeter | 9. syyskuuta 1995 |
Edenoi-planeetalla Power Rangerit ja Masked Rider taistelevat Count Dregonin kätyreitä vastaan. Maassa Kimberly tartuttaa Repellatoriin flunssan, jonka jälkeen hirviö pakenee etsimään lääkettä. Autettuaan Masked Rideria Dregonin lähettämiä joukkoja vastaan rangerit palaavat Maahan auttamaan vaaleanpunaista rangeria ja kutsuvat avukseen Thunderzordit, joilla he tuhoavat Repellatorin. Rangerit eivät kuitenkaan tiedä, että Count Dregon on seurannut heitä Maahan. Jakso päättyy siihen, kun kuningas Lexion käskee Dexin suojella Maata Count Dregonilta.
| 116 | 4 | "Ninja Quest: Part 1" | Shuki Levy & Shell Danielson | Terence H. Winkless | 11. syyskuuta 1995 |
Ritan veli Rito Revolto saapuu Kuuhun tapaamaan siskoaan ja Lord Zeddiä. Hän tuo mukanaan myös salaperäisiä munia ja istuttaa ne lähettyville. Myöhemmin Rito siirtyy Maahan ja houkuttelee rangerit ansaan. Rangerit uskovat olevansa voitolla kunnes neljä Finsterin luomaa hirviötä saapuvat auttamaan Ritoa. Sen jälkeen ne voittavat rangerit ja tuhoavat Thunder Megazordin ja Tigerzordin.   Huomioita: Tämä jakso esitettiin Yhdysvalloissa kolme kuukautta Power Rangers -elokuvan ensi-illan jälkeen. Elokuvan tapahtumat sijoittuivat "Ninja Quest" -jaksoja edeltävään aikaan. "Ninja Quest" -jaksojen juoni oli Power Rangers -televisiosarjan versio siitä, miten rangerit saivat ninjavoimansa. Siitä syystä elokuvan ei katsota kuuluvan virallisesti Power Rangers -universumin tapahtumiin, vaan tämä televisiosarjan versio katsotaan kokonaisjuonen kannalta oikeaksi. 
| 117 | 5 | "Ninja Quest: Part 2" | Shuki Levy & Shell Danielson | Terence H. Winkless | 12. syyskuuta 1995 |
Lord Zedd, Rita ja Rito juhlivat rangereiden tuhoutumista. Samaan aikaan Riton istuttamista munista alkaa kuoriutua tengasotureita! Zordon lähettää Power Rangerit etsimään Toivottomuuden aavikolta Ninjoria, jolta heidän voimakolikkonsa olivat alun perin tulleet. Zedd kuitenkin löytää heidät ja lähettää tengasoturit heidän kimppuunsa. Rangerit eivät pärjää niille taistelussa, mutta pääsevät täpärästi pakoon.
| 118 | 6 | "Ninja Quest: Part 3" | Shuki Levy & Shell Danielson | Terence H. Winkless | 13. syyskuuta 1995 |
Rangerit kulkevat kätketyssä laaksossa ja päätyvät Ninjorin temppeliin. He kohtaavat Ninjorin, joka antaa heille ninjavoimat ja Ninjazordit. Uusien voimiensa avulla rangerit voittavat tengasoturit helposti. Pian kuitenkin Vampirus-hirviö alkaa kuoriutua munastaan.
| 119 | 7 | "Ninja Quest: Part 4" | Shuki Levy & Shell Danielson | Terence H. Winkless | 14. syyskuuta 1995 |
Rangerit käyttävät uusia Ninjazordejaan taistelussa Ritoa vastaan. Taistelu alkaa melko tasaisena kunnes zordit yhdistyvät Ninja Megazordiksi ja Rito joutuu lähtemään karkuun. Samaan aikaan aavikolla Vampirus on täysin kuoriutunut. Hirviö hyökkää Ninjoria vastaan, mutta ei mahda Ninjorin voimille mitään. Ninjor muuttuu ninjavoimiensa avulla taistelumuotoon ja tuhoaa yhdessä Megazordin kanssa hirviön.
| 120 | 8 | "A Brush with Destiny" | Gilles Wheeler | Terence H. Winkless | 18. syyskuuta 1995 |
Kimberly on nähnyt Pariisiin muuttamisesta painajaisia. Finster luo laitteen, joka antaa Ritalle ja Zeddille kyvyn tarkkailla ihmisten unia. Vähän myöhemmin Kimberlyn unessa esiintynyt Artistmole-hirviö tuodaan todellisuuteen tuhoamaan maailmaa ja rangerit. Rangerit pyytävät Ninjorin apuun, mutta menettävät Artistmolen hyökkäyksessä voimansa ja värinsä. Kimberlyn täytyy voittaa pelkonsa, jotta hän pystyy päihittämään Artistmolen ja pelastamaan ystävänsä.
| 121 | 9 | "Passing the Lantern" | Kati Rocky | Armand Garabidian | 19. syyskuuta 1995 |
Adam saa erityisen lahjan sukukokouksessaan: paperista tehdyn lyhdyn. Billy ja Adam ottavat selvää lyhdyn sisältämistä voimista. Myös Lord Zeddillä on omia suunnitelmia lyhdyn varalle ja hän lähettää Riton varastamaan sen.
| 122 | 10 | "Wizard for a Day" | Mark Hoffmeier | Armand Garabidian | 20. syyskuuta 1995 |
Rocky vaihtaa päiväksi paikkoja opettajansa Mr. Wiltonin kanssa. Myös Rita ja Lord Zedd päättävät antaa Ritolle päivän aikaa tuhota rangerit. Maassa Mr. Wilton muistelee nuoruuttaan samalla, kun Rocky yrittää opettaa tunnilla. Ritolla on vaikeuksia päättää, miten tuhoaisi rangerit kunnes hän lähettää tengasoturit Rockyn kimppuun. Sillä aikaa, kun Rocky taistelee tengoja vastaan osa niistä kaappaa Mr. Wiltonin. Rito menee Zeddin sauva mukanaan katsomaan taistelua samaan aikaan, kun muut rangerit saapuvat paikalle ja haluaa muuttaa heidät kaikki hirviöiksi. Mr. Wiltonista muuttuu vahingossa Marvo the Meanie, joka onnistuu vuorostaan muuttamaan viisi rangeria nesteiksi. Alphan ja Rockyn täytyy keksiä keino palauttaa muut rangerit normaaleiksi. Rangereiden täytyy myös tuhota Marvo the Meanie, jotta Mr. Wiltonista tulisi taas ihminen.
| 123 | 11 | "Fourth Down and Long" | Mark Litton | Armand Garabidian | 23. syyskuuta 1995 |
Rockyn eno, joka on loistava pelinrakentaja amerikkalaisessa jalkapallossa, saapuu vierailulle Angel Groven lukioon. Kuussa Finster luo vahingossa Centiback nimisen hirviön, joka pystyy muuttamaan kenet tahansa amerikkalaiseksi jalkapalloksi. Hirviö onnistuukin muuttamaan viisi rangeria palloiksi. Rockyn täytyy yhdessä Ninjorin kanssa haastaa Centiback, jotta muut rangerit palaisivat takaisin ihmisiksi.
| 124 | 12 | "Stop the Hate Master: Part 1" | Stewart St. John | Bob Radler | 25. syyskuuta 1995 |
Lord Zedd ja Rita Repulsa luovat pahan Hate Masterin levittämään vihaa kaikkialle. Hate Master saa Aishaa lukuun ottamatta kaikki rangerit lumouksensa alle.
| 125 | 13 | "Stop the Hate Master: Part 2" | Stewart St. John | Bob Radler | 26. syyskuuta 1995 |
Aisha yrittää turhaan vapauttaa ystävänsä Hate Masterin lumouksesta. Alpha ja Aisha keksivät, että Aishan isoäidiltään saama kaulakoru pystyy rikkomaan taian. Vapauduttuaan rangerit tuhoavat Hate Masterin ja pyytävät toisiltaan anteeksi lumouksessa sanottuja asioita.
| 126 | 14 | "Final Face-Off" | Douglas Sloan | Armand Garabidian | 2. lokakuuta 1995 |
Rangerit (paitsi Kimberly) vierailevat museossa ja tutustuvat tarinaan kasvoja varastavasta myyttisestä hirviöstä. Hirviö saa myös Ritan kiinnostuksen heräämään. Sillä aikaa, kun rangerit taistelevat tengoja vastaan varastaa Squatt, Baboo ja Rito hirviön sisältävän vaasin. Rangereiden kauhuksi Rita vapauttaa hirviön ja lähettää sen Maahan. Hirviö onnistuu taistelun aikana viemään Aishan ja Adamin kasvot. Hirviön voittamiseen tarvitaan museosta muutama esine, mutta saavatko Aisha, Adam ja lukuisat muut ihmiset koskaan kasvojaan takaisin?
| 127 | 15 | "The Potion Notion" | Jackie Marchand | Bob Radler | 9. lokakuuta 1995 |
Rakkautta on ilmassa, kun Zedd yllättää Ritan toisella kuherruskuukaudella. Rito lähettää sillä aikaa Miss Chief nimisen hirviön rakkauskoneen kanssa Angel Groveen ja asiat menevät hyvin oudoiksi.
| 128 | 16 | "I'm Dreaming of a White Ranger" | Ron Milbauer & Terri Hughes | Douglas Sloan | 23. marraskuuta 1995 |
Zedd ja Rita lähettävät jouluaattona kätyrinsä Pohjoisnavalle kaappaamaan Joulupukin ja hänen tonttunsa, koska he haluavat estää Pukkia jakamasta lahjojaan. Samalla Kimberly ikävöi vanhempiaan, jotka eivät pääse jouluksi kotiin. Rangerit lähtevät apuun Pohjoisnavalle, vaikka heidän voimansa eivät siellä toimi. Kun Goldar, Rito ja tengat on saatu siististi paketoitua punaisella nauhalla lähettää Joulupukki heidät takaisin Zeddille ja Ritalle. Rangerit auttavat sen jälkeen Joulupukkia paketoimaan lahjoja ennen kuin he palaavat säkillinen lahjoja mukanaan takaisin Angel Groveen laulamaan joululauluja lasten kanssa. Jakson aikana nuorisokeskuksella nähtiin muutamaan otteeseen surullinen tyttö, jonka isä ei ehtisi katsomaan tyttärensä kuoroesitystä. Tytön isä yllättäen saapuukin paikalle, kuten myös Kimberlyn vanhemmat. Myös Zedd ja Rita, Goldar, Rito ja muut viettävät Kuussa joulua yhdessä. Rito antaa Goldarille lahjan ja sanoo Goldarin olevan hänen paras ystävänsä. Lopulta Kimberly, muut rangerit, Bulk ja Skull, Kimberlyn vanhemmat, kuororyhmä ja muut nuorisokeskuksella laulavat yhdessä.
| 129 | 17 | "A Ranger Catastrophe: Part 1" | Douglas Sloan | Douglas Sloan | 16. lokakuuta 1995 |
Kimberly ja Aisha löytävät kulkukissan, joka on todellisuudessa osa Ritan ilkeää suunnitelmaa. Rita lähettää sen jälkeen Riton eläinsuojakeskukselle, jossa Aisha on vapaaehtoisena töissä. Rangerit taistelevat ninjavoimiensa avulla Ritoa ja tengoja vastaan samalla, kun Aishan kulkukissa katsoo heitä ikkunasta. Pian selviää, että kyseessä ei ole mikä tahansa kissa.
| 130 | 18 | "A Ranger Catastrophe: Part 2" | Douglas Sloan | Douglas Sloan | 17. lokakuuta 1995 |
Kissa paljastuu Katherineksi, joka on uusi tyttö Angel Grovessa ja jonka Rita on lumonnut pahaksi kätyrikseen. Katherine huijaa Tommyn auttamaan häntä autonsa kanssa ja palkitsee hänet koeajolla. Se on osa Ritan suunnitelmaa ja hän siirtää Tommyn ja Katherinen toiseen ulottuvuuteen. Rita siirtää Katherinen pois ulottuvuudesta, mutta jättää Tommyn sinne taistelemaan Rito Revoltoa ja Goldaria vastaan. Muut rangerit yrittävät tuoda Tommyn takaisin kotiin, mutta joutuvat taisteluun Kat Monsteria vastaan, joka on oikeasti Katherine. Rangerit voittavat Kat Monsterin ja vapauttavat Tommyn, jonka jälkeen he löytävät pelokkaan Katherinen puistosta. Rangerit toivottavat Katin tervetulleeksi Angel Groveen ja pitävät häntä loistavana tyttönä. Totuus on kuitenkin aivan jotain muuta...
| 131 | 19 | "Changing of the Zords: Part 1" | Stewart St. John | Jonathan Tzachor | 31. lokakuuta 1995 |
Rita määrää Katherinen, joka on edelleen hänen langettaman lumouksen alaisena, varastamaan Kimberlyn ninjakolikon. Katherine onnistuu tehtävässään sillä aikaa, kun tengasoturit hämäävät rangereita. Kolikon menetys alkaa heti näkyä Kimberlyssä, kun hän alkaa hitaasti menettää voimiaan (ninjakolikot ovat yhteydessä rangereiden luontaisiin energioihin). Tommy ja Ninjor lähtevät kahdestaan taistelemaan Goldaria vastaan. Tommy käyttää Falconzordiaan, mutta joutuu Katherinen yllättämäksi, joka varastaa Falconzordin Zeddille. Myös Ninjor joutuu Zeddin vangiksi.
| 132 | 20 | "Changing of the Zords: Part 2" | Stewart St. John | Jonathan Tzachor | 1. marraskuuta 1995 |
Kimberlyn tila heikkenee entisestään ja lopulta hän pyörtyy. Muut rangerit lähtevät taisteluun Zeddin lähettämää Incisoratoria vastaan Angel Groven puistoon. Samalla tengasoturit "hyökkäävät" Katherinen kimppuun tarkoituksenaan houkutella Kimberly apuun. Kimberly herää ja telesiirtyy Katherinen avuksi, mutta on liian heikkossa kunnossa pärjäämään taistelussa. Goldar liittyy taisteluun ja siirtää Kimberlyn Lord Zeddin pimeään ulottuvuuteen. Zordon suostuu siirtämään Lord Zeddin komentokeskukseen puhumaan ehdoista. Zedd antaa rangereille kaksi vaihtoehtoa: joko he ohjaavat hänen uusia zordejaan tai Kimberly kuolee.
| 133 | 21 | "Changing of the Zords: Part 3" | Stewart St. John | Jonathan Tzachor | 2. marraskuuta 1995 |
Tommy suostuu ohjaamaan Lord Zeddin pahoja Shogunzordeja. Lord Zedd siirtyy takaisin Kuuhun ja järjestää juhlat Ritan ja Riton kanssa. Billy selvittää Kimberlyn tarkan sijainnin. Tommy siirtyy Zeddin pimeään ulottuvuuteen ensimmäiseltä tuotantokaudelta tuttujen laitteiden avulla. Tommy löytää Kimberlyn, mutta Lord Zedd pysäyttää hänet. Sillä välin Rita lähettää pahat Shogunzordit Maahan rangereiden ohjattaviksi. Billy löytää kuitenkin keinon ylikirjoittaa niiden pahat ohjelmoinnit. Pimeässä ulottuvuudessa Tommy voittaa Lord Zeddin, pelastaa Kimberlyn ja siirtyy takaisin Maahan. Tommy liittyy muiden rangereiden rinnalle ohjaamaan Shogunzordeja, joiden avulla he voittavat See Monster nimisen hirviön. Zeddillä ja Ritalla on kuitenkin yhä vaaleanpunainen ninjakolikko, Falconzord ja Ninjor hallussaan.
| 134 | 22 | "Follow That Cab!" | Shuki Levy & Shell Danielson | Terence H. Winkless | 4. marraskuuta 1995 |
Autovaras vie Kimberlyn auton, jonka jälkeen Bulk, Skull ja Kimberly lähtevät seuraamaan syyllistä taksilla. Lord Zedd tekee taksiin kuitenkin omia muutoksiaan. Sankarimme saavat uutisia Zordonilta, joka esittelee heille komentokeskuksessa myös uudet haita muistuttavat moottoripyörät, Shark Cyclet.
| 135 | 23 | "A Different Shade of Pink: Part 1" | Douglas Sloan | Bob Radler | 6. marraskuuta 1995 |
Kimberly tapaa kansainvälisestikin arvostetun telinevoimistelun ammattilaisvalmentaja Gunther Schmidtin. Gunther tarjoaa Kimberlylle mahdollisuutta harjoitella hänen valmennuksessaan kansainvälisten kilpailujen karsintaa varten. Sen seurauksena Kimberlyltä ei löydy aikaa täyttää velvollisuuksiaan rangerina. Ritan ja Zeddin joukot hyökkäävät useassa eri paikassa samaan aikaan, joten rangerit joutuvat jakautumaan pienempiin ryhmiin. Rangerit eivät pärjää kohtaamaansa ylivoimaa vastaan, joten Kimberlyn on pakko keskeyttää harjoittelunsa ja lähteä auttamaan ystäviään. Samalla Katherine alkaa vapautua Ritan loitsusta ja tuntea sympatiaa Kimberlyä kohtaan. Kimberly joutuu kiireidensä takia harjoittelemaan yötä päivää ja lopulta hän pyörtyy silkasta väsymyksestä.
| 136 | 24 | "A Different Shade of Pink: Part 2" | Douglas Sloan | Bob Radler | 7. marraskuuta 1995 |
Kimberly viedään sairaalaan. Rangerit lähtevät tapaamaan häntä, mutta joutuvat pian taisteluun tengasotureita ja Ritoa vastaan. Sillä aikaa, kun rangerit ovat taistelussa Katherine kertoo Kimberlylle Ritan lumouksesta. Finster luo Garbage Mouth nimisen hirviön, joka yrittää kaapata Katherinen. Rangerit kuitenkin estävät yrityksen ja tuhoavat hirviön. Rita ilmestyy myöhemmin paikalle ja laittaa rangerit valinnan eteen; joko he luovuttavat Katherinen tai Ninjor tuhoutuu.
| 137 | 25 | "A Different Shade of Pink: Part 3" | Douglas Sloan | Bob Radler | 8. marraskuuta 1995 |
Katherine päättää luovuttaa itsensä Ninjorin vapautta vastaan. Rita kuitenkin huijaa rangereita ja he menettävät Katherinen Ritalle. Katherine joutuu vankilaan, jota Rito vartioi. Katherine antaa Ritolle niskahierontaa ja onnistuu varastamaan sellinsä avaimen. Riton nukkuessa Katherine poistuu sellistään ja löytää aiemmin pahana varastamansa vaaleanpunaisen ninjakolikon. Hänet siirretään komentokeskukseen, jossa hän antaa kolikon takaisin Kimberlylle. Kimberly saa itseluottamuksensa takaisin ja jatkaa harjoittelua paikallisia telinevoimistelukilpailuja varten. Myöhemmin Kimberly voittaa kilpailun ja Gunther Schmidt tarjoaa hänelle mahdollisuutta harjoitella hänen valmennuksessaan suuria kansainvälisiä kilpailuja varten. Ystävät kannustavat Kimberlyä tarttumaan tilaisuuteen. Kimberly suostuu ja luovuttaa vaaleanpunaisen rangerin voimansa Katherinelle.
| 138 | 26 | "Rita's Pita" | Jackie Marchand | Terence H. Winkless | 11. marraskuuta 1995 |
Tommy saarnaa terveellisen ruokavalion tärkeydestä oppilaalleen, jolla on epäterveelliset ruokailutottumukset. Rita saa ajatuksen ja lähettää Ravenator nimisen hirviön Tommyn vatsaan, joka laittaa hänet syömään lakkaamatta roskaruokaa. Katherinelle selviää, mitä on meneillään ja hän kertoo tietonsa muille rangereille. Kuinka rangerit voivat tuhota Tommyn sisällä olevan hirviön haavoittamatta häntä siinä samalla?
| 139 | 27 | "Another Brick in the Wall" | Mark Hoffmeier | Terence H. Winkless | 13. marraskuuta 1995 |
Katherine on päättänyt siivota vanhan tontin ja pyytää uudet ystävänsä apuun. Hän suunnittelee rakentavansa tontille turvapaikan kodittomille. Rita Repulsa on edelleen vihainen Katherinelle, joka ei enää ole hänen loitsunsa alaisena ja on nyt vielä yksi rangereista. Veljensä Rito Revolton avulla hän suunnittelee pilaavansa Katherinen turvakotiprojektin. Ennen kuin turvakoti on valmis, Ritan uusin hirviö Brick Bully on mututanut neljä rangereista tiiliskiviksi. Katherine onnistuu Alpha 5:en avulla muuttamaan heidät myöhemmin takaisin ihmisiksi samalla, kun Billy tuhoaa hirviön sinisellä Shogunzordillaan. Sen jälkeen teinit ehtivät ajoissa saamaan turvapaikan kuntoon. Myöhemmin Angel Groven kaupunginjohtaja antaa Katherinelle palkinnon hänen saavutuksestaan kodittomien hyväksi.
| 140 | 28 | "A Chimp in Charge" | Douglas Sloan | Terence H. Winkless | 18. marraskuuta 1995 |
Katherine ja Aisha opettavat Kelly-simpanssille viittomakieltä kouluprojektiaan varten. Rita Repulsa ja Lord Zedd kuitenkin muuttavat simpanssin Sinister Simian nimiseksi hirviöksi. Rangereiden on löydettävä keino voittaa hirviö ilman, että simpanssille käy kuinkaan ja siten, että se palaisi normaaliksi.
| 141 | 29 | "Master Vile and the Metallic Armor: Part 1" | Mark Litton | Bob Radler | 20. marraskuuta 1995 |
Maapallo ja Ritan & Zeddin kuupalatsi tärisevät, kun Ritan & Riton paha isä Master Vile saapuu vierailulle. Rangereiden täytyy selvittää hänen ilkeä suunnitelmansa ja valmistautua tähän mennessä suurimpaan taisteluunsa.
| 142 | 30 | "Master Vile and the Metallic Armor: Part 2" | Mark Litton | Bob Radler | 21. marraskuuta 1995 |
Tommy ja Kat ilmoittautuvat vapaaehtoisiksi hakemaan Falconzordin ja Zeokristallin Kuusta. Kat harhauttaa Zeddiä ja Ritaa sanomalla heille haluavansa taas pahaksi ja antaa Tommylle siten aikaa etsiä Zeokristallia. Muut rangerit joutuvat taisteluun Blue Globberia vastaan, joka on imenyt itseensä Ninjorin voimat.
| 143 | 31 | "Master Vile and the Metallic Armor: Part 3" | Mark Litton | Bob Radler | 22. marraskuuta 1995 |
Master Vile on lähettänyt rangereiden zordit ja Zeokristallin kaukaiseen galaksiin. Rangerit matkustavat sinne hankkimaan ne takaisin ennen kuin maailma tuhoutuu. Alpha keksii keinon heikentää Blue Globberia.
| 144 | 32 | "The Sound of Dischordia" | Stewart St. John | Marco Garibaldi | 25. marraskuuta 1995 |
Aisha ja Katherine valmistelevat lauluesitystä koulua varten. Master Vilellä on mielessä myös oma laulunsa, kun hän kutsuu avukseen pahan Dischordian, joka saa tyttöjen päähän oman melodiansa.
| 145 | 33 | "Rangers in Reverse" | Douglas Sloan | Marco Garibaldi | 27. marraskuuta 1995 |
Tommy, Rocky, Adam, Billy ja Aisha ovat nuorisokeskuksella. He aikovat viedä Katherinen hänen syntymäpäivänsä kunniaksi huvipuistoon. Rangereiden juhliessa Katherinen syntymäpäivää Master Vile aikoo viedä Orb of Doomin Maahan. Alpha 5 ja Zordon huomaavat jonkin olevan vialla, joten he kutsuvat rangerit komentokeskukseen. Zordon varoittaa heitä Orb of Doomin vaikutuksista, jos viholliset onnistuvat viemään sen oikeaan paikkaan. Rangerit jakautuvat kahteen ryhmään; Tommy, Rocky ja Kat kohtaavat Riton, Goldarin ja joukon tengoja samalla, kun Adam, Billy ja Aisha taistelevat toista tengaparvia vastaan. Jälkimmäinen ryhmä joutuu käyttämään tengasoturien voittamiseen Metallic Armoria. (Tämä oli viimeinen kerta, kun Metallic Armor nähtiin Power Rangersissa ja ainoa kerta, kun rangerit käyttivät sitä yksittäin.)   Rangereiden taistellessa tengoja vastaan Rito saa kuin saakin Orb of Doomin sille tarkoitettuun paikkaan. Tommy yrittää tuhota sen, mutta ei pysty läpäisemään sitä suojaavaa voimakenttää. Sen jälkeen Master Vile aktivoi Orb of Doomin, jonka seurauksena Maapallo siirtyy ajassa taaksepäin. Rangerit, Bulk ja Skull, komisario Stone ja muut huvipuistossa olijat muuttuvat lapsiksi. Rita, Rito, Lord Zedd ja Goldar suurentavat itsensä ja hyökkäävät kaupunkiin. Lapsiksi muutetut rangerit, jotka kuitenkin muistavat olevansa Power Rangereita, yrittävät muuttua rangermuotoihinsa, mutta heidän voimansa eivät toimi. Tarina jatkuu minisarjassa Mighty Morphin Alien Rangers.